บิลลี เฮอร์ริงตัน

วิลเลียม เกลน ฮาโรลด์ เฮอร์ริงตัน (William Glen Harold Herrington) หรือรู้จักกันในนาม บิลลี เฮอร์ริงตัน (Billy Herrington; 14 กรกฎาคม ค.ศ. 1969 — 2 มีนาคม ค.ศ. 2018) เป็นนักแสดง และนายแบบภาพยนตร์ลามกเกย์ชาวอเมริกัน 
ในช่วงปลายทศวรรษที่ 2000 จากการที่เขาได้แสดงในภาพยนตร์ลามกเกย์ ทำให้เขาได้กลายเป็นมีมในโลกอินเทอร์เน็ตอย่างมากมาย อาทิ ในประเทศญี่ปุ่น ที่คลิปของเขาในเว็บไซต์ Nico Nico Douga ได้มีนิยามเขาว่า "Aniki" (兄貴) โดยคลิปของเขาถูกตัดต่อเป็นมีมมากกว่าหนึ่งแสนคลิปซึ่งเป็นที่รู้จักในนาม "Gachimuchi Pants Wrestling" (Gachimuchi Pantsu Resuringu)

**ประวัติ**
เฮอร์ริงตันเกิดที่เมืองนอร์ท บาบิโลน, รัฐนิวยอร์ก, ประเทศสหรัฐ ก่อนจะไปเติบโตที่เกาะลอง เขามีความสนใจในด้านศิลปะการต่อสู้ และได้เริ่มเป็นนักกีฬาเพาะกายตอนอายุ 24 ปี หลังจากย้ายไปนิวยอร์กซิตี้
เฮอร์ริงตันได้เข้าสู่วงการลามกจากการที่แฟนสาวของเขาได้ส่งรูปเปลือยของเขาเข้าประกวดในนิตยสาร Playgirl โดยเขาก็ได้รับรางวัล "Real Men of the Month" และได้รับเงิน 500 ดอลลาร์สหรัฐจากการประกวดในครั้งนั้น ซึ่ง Jim French ช่างภาพชาวอเมริกันก็ได้มีโอกาสเห็นรูปของเขาผ่านนิตยสารและสนใจในตัวเขา แต่เป็นช่วงเวลา 2 ปีก่อนที่เขาจะได้มีโอกาสเป็นนายแบบในปฏิทินของ Colt Studio ซึ่งถ่ายโดย Jim French เอง หลังจากนั้นไม่นานเขาก็ได้เข้าสู่วงการภาพยนตร์ลามกเกย์โดยเขาได้เล่นให้กับค่าย All Worlds Video และได้มีโอกาสไปออกโทรทัศน์ในรายการ Love Connection และ รายการ the Ricki Lake talk show.  
ตลอดระยะเวลาในวงการเฮอร์ริงตันได้มีโอกาสเล่นในภาพยนตร์ลามกเกย์ของเดนมาร์กเรื่อง HotMen CoolBoyz ในปี ค.ศ. 2000 เขาเคยได้รับรางวัล Adult Erotic Gay Video Awards (Grabbys) ในปี ค.ศ.2002 สาขา "Best Group Sex Scene" จากภาพยนตร์เรื่อง Conquered ในปีค.ศ. 2001  ซึ่งเขาก็ได้มีโอกาสเป็นนักเต้นอะโกโก้ตามบาร์เกย์ในสหรัฐด้วย 

**ชีวิตส่วนตัว**
ในปีค.ศ.2002 เขาได้ออกมาเปิดเผยว่าการที่เขาได้เข้ามาอยู่ในวงการภาพยนตร์ลามกเกย์ทำให้เขาเข้าใจในรสนิยมทางเพศแบบไบเซ็กชวลในตัวเขามากยิ่งขึ้น แต่ในปีค.ศ. 2016 เขาก็ได้ออกมายืนยันตัวตนว่าเขาเป็นชายรักต่างเพศจากการที่มีบุคคลในทวิตเตอร์รายหนึ่งได้บอกว่าเขาเป็นชายรักร่วมเพศ

**การเสียชีวิต**
ในวันที่ 1 มีนาคม ค.ศ.2018 ตามเวลาท้องถิ่นเฮอร์ริงตันได้ประสบอุบัติเหตุจากรถยนต์จากถนนแคลิฟอร์เนียสาย 111 เขาได้ถูกพบในซากปรักหักพังและได้ถูกนำตัวส่งไปโรงพยาบาล Palm Springs ทันทีก่อนที่เขาจะเสียชีวิตหนึ่งวันหลังจากนั้น  โดยแฟนคลับของเขามากกว่าหนึ่งร้อยคนได้ทำคลิปวิดีโอรำลึกและเขียนข้อความถึงเขา โดนคลิปวิดีโอรำลึกถึงเขาคลิปหนึ่งมียอดรับชมมากกว่า 80,000 การรับชมภายในหนึ่งอาทิตย์ งานศพของเขาได้ถูกจัดขึ้นในสุสาน Forest Lawn Cemetery ที่เมืองคาธีดรัล ซิตี้, รัฐแคลิฟอร์เนีย 

**อิทธิพลทางวัฒนธรรม**
เฮอร์ริงตันได้มีชื่อเสียงอย่างมากในประเทศญี่ปุ่นจากการเป็นมีมในโลกอินเทอร์เน็ต  จากการที่คลิปวิดีโอของเขาในภาพยนตร์ลามกเกย์เรื่อง Workout ได้ถูกโพสต์ลงในเว็บไซต์ Niconico ซึ่งเป็นเว็บไซต์สำหรับลงคลิปวิดีโอในประเทศญี่ปุ่น ทำให้เขาได้ถูกตัดต่อกลายเป็นมีมถึงหนึ่งพันคลิป โดยในหลายคลิปเป็นการล้อเลียนไปในแนว Mondegreen ซึ่งเป็นการล้อเลียนคำศัพท์ที่ถูกฟังแบบผิดเพี้ยนออกไปจากต้นฉบับ จากทั้งหมดทำให้เขาได้ถูกนิยามว่า “Aniki” ()
ในเดือนกุมภาพันธ์ ปีค.ศ.2009 เฮอร์ริงตันได้มีโอกาสไปประเทศญี่ปุ่นในงานถ่ายทอดสดแบบออนไลน์ซึ่งจัดขึ้นโดย Niconico และบริษัท Good Smile Company ซึ่งเป็นบริษัทสร้างหุ่นของเล่นจำลอง ซึ่งเขาก็ได้ออกมาเปิดเผยว่าเขารู้สึกประทับใจและยินดีกับความคิดสร้างสรรค์จากแฟนคลับ ซึ่งหุ่นของเล่นจำลองรุ่นพิเศษของเขาชุดแรกได้ปล่อยออกมาในเดือนกรกฎาคม ค.ศ. 2009 ก่อนที่ชุดที่สองในแนวเทศกาลฮาโลวีนและชุดที่สามในแนวเทศกาลคริสต์มาสจะถูกปล่อยออกมาในเดือนตุลาคม ค.ศ.2009 และ เดือนธันวาคม ค.ศ.2009 ตามลำดับ 
ในเดือนมีนาคม ค.ศ. 2018 คลิปวิดีโอมีมของเขาในชื่อ “Gachimuchi Pants Wrestling” ได้ถูกอัปโหลดลงยูทูบมากกว่าหนึ่งแสนคลิป 

**ผลงานการแสดง**
 9½ Inches (1998) (Thor Productions)- Wrestlers: Muscle Fantasies 2 (1998) (Can-Am Productions)- Workout: Muscle Fantasies 3 (1999) (Can-Am Productions)- Minute Man 17 (1999) (Colt Studios)- Minute Man 18 (1999) (Colt Studios)- Body Shop (1999) (All Worlds)- Summer Trophies (1999) (Pacific Sun Entertainment)- Tales from the Foxhole (1999) (All Worlds)- Lords Of The Locker Room (1999) (Can-Am Productions)- Playing with Fire 2 (2000) (All Worlds)- The Final Link (2000) (All Worlds)- HotMen CoolBoyz (2000) (Zentropa)- Conquered (2001) (All Worlds)- Flesh Trap (2001) (Fox Studios)- Naked Muscles (2002) (Colt Studios)- Ryker's Web (2003) (Arena)- Minute Man Solo 27: Big Shots (2006) (Colt Studios)

**รางวัลที่ได้รับและเข้าชิง**
2000 – Colt Man of the Year
Adult Erotic Gay Video Awards
*2002 – ชนะ – Best Group Sex Scene (for Conquered)
*2002 – เข้าชิง – Best Actor (for Conquered)
*2002 – เข้าชิง – Best Three-Way Sex Scene (for Conquered)
GayVN Awards
*2002 – เข้าชิง – Best Actor (for Conquered)
*2002 – เข้าชิง – Best Group Scene (for Conquered)

**อ้างอิง**

**แหล่งข้อมูลอื่น**
 บิลลี เฮอร์ริงตัน-  บิลลี เฮอร์ริงตัน ที่ Adult Film Database-  บิลลี เฮอร์ริงตัน ที่ Internet Adult Film Database
หมวดหมู่:นักแสดงภาพยนตร์ลามกชาวอเมริกัน
หมวดหมู่:นักแสดงภาพยนตร์ลามกเกย์
หมวดหมู่:บุคคลจากลองไอแลนด์
หมวดหมู่:บุคคลจากรัฐนิวยอร์ก
หมวดหมู่:อินเทอร์เน็ตมีม